Zoom มีผลิตภัณฑ์ให้เลือกใช้ทั้ง Hardware และ Software โดยมีผลิตภัณฑ์อะไรบ้าง
Zoom มีผลิตภัณฑ์ให้เลือกใช้ทั้ง Hardware และ Software

“Zoom Meeting” ที่สามารถใช้ผ่านโปรเเกรมคอมพิวเตอร์หรือแอปพลิเคชันบนโทรศัพท์ก็ได้ ที่มี “Chat” เป็นส่วนเสริมให้ Meeting สามารถส่งข้อความ เเชร์ไฟล์ หรือสร้างกลุ่มย่อยใน Meeting นั้น ๆ ได้ ใช้งานได้ฟรี รองรับสูงสุด 100 คน ไม่เกิน 40 นาที หรือใช้งานได้ไม่จำกัดเวลา เเต่ต้องเสียค่าธรรมเนียมรายเดือนที่ 14.99 ดอลลาร์ เเละรายปีที่ 12.49 ดอลลาร์ ต่อ host

นอกจากนี้ยังมี “Zoom Rooms & Workspaces” ที่ให้บริการ Hardware ที่พัฒนาร่วมกับ Poly X Series เเละ DTEN ON เอง หรือใช้ Hardware ของ Partner อย่าง Cisco, Polycom สำหรับจัดประชุมในองค์กรขนาดใหญ่ ไม่ว่าจะเป็น กล้อง ไมโครโฟน โต๊ะ คอมพิวเตอร์ เพื่อการประชุมที่ลื่นไหลไม่มีสะดุด ง่าย ๆ คือ จัดการระบบทุกอย่างในห้องประชุมเเละให้เช่าอุปกรณ์ เสียค่าบริการเป็นรายเดือนที่ 49 ดอลลาร์หรือรายปีที่ 41.58 ดอลลาร์ ต่อ 1 ห้องประชุม

ถ้าองค์กรใหญ่มาก ๆ เเละต้องการประชุมมากกว่า 500 คน ทาง Zoom เองก็พัฒนา “Zoom Video Webinars” สำหรับความต้องการนี้ โดยสามารถประชุมได้สูงถึง 10,000 คน ค่าบริการอยู่ที่ 14.99 ดอลลาร์ต่อเดือน

Zoom เริ่มทำร่วมมือกับบริษัท Software สำหรับใช้งานในองค์กรอย่าง Slack, Hubspot, Trello, Saleforce เตรียมความพร้อมสำหรับการเพิ่มฟังก์ชันของ Zoom เพื่อเพิ่มความสะดวกสบายเเละประสบการณ์ในการใช้งานที่ดีขึ้นของลูกค้าในอนาคต

ผลิตภัณฑ์อีกตัวอย่าง Zoom Phone โทรศัพท์สำหรับธุรกิจชนิด Cloud-Calling ที่มี Feature เด็ด ๆ อย่างการส่ง Voicemail, การบันทึกบทสนทนา, บล็อคเบอร์, การโอนสายเข้าเบอร์ภายในองค์กร/เบอร์ส่วนบุคคลอื่น, “Whisper” เเค่พูดเบา ๆ คนที่อยู่ในสายก็ได้ยิน (บางสถานที่พูดเสียงดังไม่ได้), นอกจากนี้ยังมีความร่วมมือกับ Slack ที่สามารถโทรหา user  ของ Slack ได้โดยตรง นอกจากนี้ยังมีเเพคเกจเสริมให้องค์กรที่มีความต้องการจำเพาะ เช่น โรงเรียน มหาวิทยาลัย โรงพยาบาล รัฐบาล เเละสถาบันการเงิน

ปี 2017 มีรายได้ 60 ล้านดอลลาร์ ปี 2018 มีรายได้ 151 ล้านดอลลาร์ ปี 2019 มีรายได้ 330 ล้านดอลลาร์ ปี 2020 มีรายได้ 622 ล้านดอลลาร์ (Year End January 31) จะเห็นว่ารายได้โตเกือบ 2 เท่าทุกปี
ข้อมูลการเงินรายบริษัท,ความรู้ทางการเงิน